CELEX: 62008CA0356
Language: bg
Date: 2009-06-25 00:00:00
Title: Дело C-356/08: Решение на Съда (първи състав) от 25 юни 2009 г. — Комисия на Европейските общности/Република Австрия (Неизпълнение на задължения от държава-членка — Свободно предоставяне на услуги — Свобода на установяване — Свободно движение на капитали — Национална правна уредба, която налага задължение на лекарите, установени на територията на провинция Горна Австрия, да открият банкова сметка в определена банка)

29.8.2009   
            
            
               BG
            
            
               Официален вестник на Европейския съюз
            
            
               C 205/10
            
         Решение на Съда (първи състав) от 25 юни 2009 г. — Комисия на Европейските общности/Република Австрия
   (Дело C-356/08) (1)
   
   (Неизпълнение на задължения от държава-членка - Свободно предоставяне на услуги - Свобода на установяване - Свободно движение на капитали - Национална правна уредба, която налага задължение на лекарите, установени на територията на провинция Горна Австрия, да открият банкова сметка в определена банка)
   2009/C 205/16
   Език на производството: немски
   
      Страни
   
   
      Ищец: Комисия на Европейските общности (представители: E. Traversa, A. Böhlke, Rechtsanwalt)
   
      Ответник: Република Австрия (представител: C. Pesendorfer)
   
      Предмет
   
   Неизпълнение на задължения от държава-членка — Нарушение на членове 43, 49 и 56 ЕО — Национална правна уредба, която налага задължение на лекарите, установени на територията на провинция Горна Австрия, да открият банкова сметка в Oberösterreichische Landesbank
   
      Диспозитив
   
   
               1)
            
            
               Като е наложила задължение за всеки лекар, който се установи на територията на провинция Горна Австрия, да открие банкова сметка в Oberösterreichische Landesbank в Линц, по която трябва да се превеждат хонорарите по обезщетение в натура, които лекарят получава от здравно-осигурителните каси при упражняване на професионалната си дейност, Република Австрия е нарушила задълженията си по член 49 ЕО.
            
         
               2)
            
            
               Осъжда Република Австрия да заплати съдебните разноски.
            
         
      (1)  ОВ C 247, 27.9.2008 г.